23.11.2005
Levitaatio 06

Lapin yliopiston taiteiden tiedekunnan teollisen muotoilun ainejärjestö Tomu ry järjestää Levillä 27-29.1.2006 jo yhdennentoista kerran Levitaation, kansainvälisen lumenveistokilpailun. Veistopaikkana on Levin keskusta, joten tapahtumalle on odotettavissa runsaasti yleisöä ja näkyvyyttä. Itse kilpailuun osallistuu aiempien vuosien tapaan kymmenen maksimissaan viiden hengen joukkuetta, jotka on valittu etukäteen lähetettyjen ehdotusten joukosta. Kokonaisuudessaan tapahtumaan odotetaan osallistuvan noin sata henkeä.

Varsinainen veistopäivä on lauantai, mutta koko viikonlopulle on luvassa ohjelmaa ja hauskanpitoa. Iltaohjelmaa on luvassa Levitaatio-klubilla.

TULE KILPAILEMAAN: Tämän vuoden veistoteemana on ” 360 º ”. Jokaisella kilpailujoukkueella on veistettävänään 2x2x2m lumikuutio, jota joukkue työstää vapaasti omilla välineillään. Myös vettä on käytettävissä, mutta lumen värjäämistä ei sallita. Aikaa joukkueilla on luomusten tekemiseen seitsemän tuntia. Asiantunteva tuomaristo arvostelee ja palkitsee veistokset. Veistokset sijoittuvat Hotelli Sirkantähden ja Hotelli Levitunturin edustalle, viisi kappaletta kumpaankin.

Kilpailuehdotukset lähetetään yllä näkyvään postiosoitteeseen 9.1.2006 mennessä. Kuvalliset ehdotukset selityksineen A4 koossa, oikeaan alareunaan merkitään nelinumeroinen koodi. Liitteenä tulee olla erillinen koodilla merkitty kirjekuori, joka sisältää joukkueen nimen, osallistujien nimet, sekä joukkueen yhteyshenkilön sähköpostiosoitteen myöhempää informaatiota varten. Ilmoittautumismaksu 75€ joukkueelta sisältää majoituksen ja ruokailut.

TULE KANNUSTAMAAN: Tule kannustamaan joukkueita, laskettelemaan tai pitämään muuten vain hauskaa Levin upeisiin maisemiin. Edullista majoitusta tarjoaa Hotelli Sirkantähti ja Hotelli Levitunturi. 

Hotellien puhelinnumerot: Hotelli Sirkantähti +358 (0)16 640 100
                                           Hotelli Levitunturi +358 (0)16 646 301 

Levitaatiobussi kulkee Rovaniemi-Levi-Rovaniemi välillä. Bussissa voit aloittaa viikonlopun mukavasti muiden seurassa.
Lisätietoa saat osoitteesta www.levitaatio.com

Tervetuloa Levitaatioon 2006!

Tomu ry					
Lapin Yliopisto
Taiteiden tiedekunta
Teollisen muotoilun laitos
Siljotie 2
96100 Rovaniemi
e-mail: ilmoittautuminen@levitaatio.com
lisätiedot: info@levitaatio.com
palautteen anto: palaute@levitaatio.com

Sponsorit: Hotelli Levitunturi, Hotelli Sirkantähti ja Arabia